Hindi News

Murder Of Businessman In Giridih

गला रेतकर मवेशी कारोबारी की हत्या, बनियान पर लिखा \'पुलिस का दलाल\'

2 वर्ष पहले



कॉपी लिंक

सड़क पर मवेशी कारोबारी का शव।

गिरिडीह. पीरटांड़ थाना क्षेत्र के बिशुनपुर खेताड़ाबर मुख्य मार्ग पर महडूडीह के जोलहा टांड में एक व्यक्ति की गला रेतकर हत्या कर दी गई। मृतक की पहचान सदाकत अंसारी उर्फ रामेश्वर मियां के रुप में हुई है। मृतक खुखरा थाना के सिमरकोढ़ी पंचायत के कोचाबेडा टोला का रहने वाला था। प्रथम दृष्ट्या नक्सलियों द्वारा हत्या को अंजाम दिया गया है लेकिन किसी संगठन ने इसकी जिम्मेदारी नहीं ली है। मृतक के बनियान पर कलम से पुलिस दलाल लिखा हुआ है। निवेदक में कुछ नही लिखा है।

1) जानवरों की खरीद-बिक्री का काम करता था मृतक

घटना की सूचना के बाद मृतक के परिजन मौके पर पहुंचे। मृतक के भाई ने बताया कि सदाकत अंसारी जानवरों की खरीदारी करता था। वो रविवार दोपहर लगभग 3 बजे घर से निकला था। यहां से वो बेटी के ससुराल टोला बोनसिंघा गया जहां से लगभग 5 बजे निकला। उसने यहां कहा था कि वो जानवरों की खरीदारी करने जा रहा है। परिजनों की माने तो मृतक के पास लगभग 50,000 रुपया भी था। मृतक सदाकत अंसारी के दो बेटी ओर दो बेटा है। बड़ी बेटी सलमा एवं गुलजहां की शादी हो गई है। रविवार देर रात तक सदाकत अंसारी जब घर नहीं लौटा तो परिजनों ने मोबाइल पर सम्पर्क करने का प्रयास किया लेकिन नंबर नहीं लगा।

सोमवार अहले सुबह जब ट्यूशन पढ़ने जा रहे बच्चों ने शव को सड़क पर देखा तो उन्होंने आस-पास के लोगों को इसकी जानकारी दी। मृतक का हाथ रस्सी से पीछे से बंधा हुआ था। फिलहाल, पुलिस मामले की जांच में जुट गई है और शव को पोस्टमार्टम के लिए भेज दिया है।